**Ecuaţia Dreptei**

Considerăm mai multe ecuaţii de tipul: **Expresie1=Expresie2**.

Fiecare dintre cele două expresii conţine operanzi (minim un operand în fiecare expresie) între care se găsesc semnele **+** sau **-**.

Fiecare operand este fie un număr natural, fie o variabilă, fie un număr natural urmat de o variabilă. O variabilă este fie litera x, fie litera y.

Un exemplu de ecuaţie e: 4x+6y-x-1=3y+7x+x-11+y

Se cere distanţa de la originea sistemului de coordonate la dreapta reprezentată de ecuaţie.

**Input**

Se va citi de la standard input.

Pe prima linie de input se găseşte un număr n reprezentând numărul de ecuaţii;

Pe fiecare din următoarele n linii se găseşte câte un şir de maxim 1000 caractere, fără spaţii, reprezentând o ecuaţie;

Se garantează că fiecare linie de la intrare reprezintă o dreaptă validă (nu vor fi cazuri în care prin reducere la forma canonică atât x cât şi y să ajungă la coeficientul 0).

**Output**

Se vor afişa n linii la standard output, câte una pentru fiecare ecuaţie.

Pe fiecare linie se va afişa cu 2 zecimale (fără nicio rotunjire) distanţa faţă de origine a dreptei date de ecuaţia corespunzătoare.

Ultima linie trebuie terminată cu caracterul \n.

**Exemple și Constrângeri:**

|  |  |
| --- | --- |
| **Input** | **Output** |
| 4  3x+7y-3=0  7x+y=7x+3  4x+6y-x-1=3y+7x+x-11+y  919x+2094y-844=0 | 0.39  3.00  1.85  0.36 |
| 2  0=11y-7x+9+5y  11+y+10x=2y+5x-3-y | 0.51  2.80 |

**1 <= n <= 10**;

**Fiecare coeficient are valoarea maxim 1000;**

**Fiecare ecuaţie e formată din maxim 10000 caractere;**

**Timp maxim de execuție: 1 secundă/test**